《郯城任侍御东庄八景 其二 蜡台晴望》
明代·林光

边村旧筑一台牢，骋望堪来月几遭。苍耳径回祠庙古，鹁鸠声引白云高。

晴峰点点纡屏画，旷野微微涌翠涛。一度登临一吟弄，主人诗笔已降骚。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。